钦定古今图书集成/理学汇编/学行典/第100卷 > 朱子大全集四 > 《答俞寿翁》
## 钦定古今图书集成/理学汇编/学行典/第100卷 > 朱子大全集四 > 《答俞寿翁》

《太极》之书，度所见不同，论未易合，故久不报。又思理
之所在，终不可以不辨。近方以书复之，其说甚详，未
知彼复以为如何也？极不训中，此义甚的，然自先儒
失之久矣，未必今人之失也。德功浑象之说，诚如所
谕。此公好学而病多，盖不专在言语文字之闲也。来
谕有志未勉，有见未彻，此见贤者自知之。明见子静，
“曾叩之否？”愚意则以为且当损去浮华，还就自己分
上切近著实处用功，庶几自有欲罢不能、积累贯通
之效。若未得下手处，恐未免于臆度虚谈之弊也。